b'\n_START_ARTICLE_\nValtteri Aaltonen\n_START_PARAGRAPH_\nValtteri Aaltonen (s. 1979) on suomalainen lakimies ja valtiosihteeri. H\xc3\xa4n on koulutukseltaan oikeustieteen maisteri. Aaltonen on toiminut Journalistiliiton lakimiehen\xc3\xa4 2008\xe2\x80\x932015 ja SDP:n eduskuntaryhm\xc3\xa4n lainopillisena asiantuntijana 2016\xe2\x80\x932019. Kes\xc3\xa4kuussa 2019 h\xc3\xa4net valittiin kunta- ja omistajaohjausministeri Sirpa Paateron valtiosihteeriksi._NEWLINE_Aaltonen oli SDP:n ehdokkaana kuntavaaleissa 2017 Helsingiss\xc3\xa4. H\xc3\xa4n sai 365 \xc3\xa4\xc3\xa4nt\xc3\xa4 eik\xc3\xa4 tullut valituksi. H\xc3\xa4n on Palmia Oy:n hallituksen j\xc3\xa4sen. Aikaisemmin h\xc3\xa4n on toiminut Helsingin Bussiliikenne Oy:n hallituksen puheenjohtajana sek\xc3\xa4 Helsingin Sataman hallituksessa._NEWLINE_Aaltonen asuu Helsingin Herttoniemess\xc3\xa4. H\xc3\xa4n on naimisissa ja h\xc3\xa4nell\xc3\xa4 on yksi lapsi.'